CELEX: 62011TN0642
Language: sl
Date: 2011-12-08 00:00:00
Title: Zadeva T-642/11 P: Pritožba, ki jo je 8. decembra 2011 vložil Harald Mische zoper sodbo, ki jo je 29. septembra 2011 izdalo Sodišče za uslužbence v zadevi F-93/05, Mische proti Parlamentu

18.2.2012   
            
            
               SL
            
            
               Uradni list Evropske unije
            
            
               C 49/30
            
         Pritožba, ki jo je 8. decembra 2011 vložil Harald Mische zoper sodbo, ki jo je 29. septembra 2011 izdalo Sodišče za uslužbence v zadevi F-93/05, Mische proti Parlamentu
   (Zadeva T-642/11 P)
   2012/C 49/55
   Jezik postopka: angleščina
   
      Stranke
   
   
      Pritožnik: Harald Mische (Bruselj, Belgija) (zastopniki: R. Holland, J. Mische, in M. Velardo, odvetniki)
   
      Drugi stranki v postopku: Evropski parlament, Svet Evropske unije
   
      Predlogi
   
   Pritožnik Splošnemu sodišču predlaga, naj:
   
               —
            
            
               razveljavi sodbo Sodišča za uslužbence z dne 29. septembra 2011 v zadevi F-93/05, Mische proti Parlamentu, in naj na podlagi dejstev odloči v zadevi, in
            
         
               —
            
            
               razglasi za nično odločbo Parlamenta z dne 4. oktobra 2004 v delu, v katerem se nanaša na razvrstitev pritožnika;
            
         
               —
            
            
               Parlamentu naloži, da mu nadomesti povzročeno škodo (vključno s škodo, povzročeno karieri, z zakonito in redno plačo, nepremoženjsko škodo, zamudnimi obrestmi itd.);
            
         
               —
            
            
               Parlamentu naloži plačilo stroškov zvezi s tem postopkom in postopkom pred Sodiščem za uslužbence
            
         
      Pritožbeni razlogi in bistvene trditve
   
   Pritožnik v utemeljitev pritožbe navaja tri pritožbene razloge.
   
               1.
            
            
               Prvi pritožbeni razlog: Sodišče za uslužbence naj bi napačno razglasilo nedopustnost tožbe zaradi njene nepravočasnosti.
            
         
               2.
            
            
               Drugi pritožbeni razlog: Sodišče za uslužbence naj bi napačno razsodilo, da je tožba nedopustna, ker naj pritožnik od nje ne bi imel nobene koristi, zaradi česar naj pritožnik ne bi imel pravnega interesa za njeno vložitev.
            
         
               3.
            
            
               Tretji pritožbeni razlog: Sodišče za uslužbence naj napačno ne bi odločalo o vsebinskih tožbenih razlogih, zlasti o kršitvi člena 41(3) Listine Evropske unije o temeljnih pravicah in člena 5(5) Kadrovskih predpisov (1).
            
         
      (1)  Uredba Sveta (ES, Euratom) št. 723/2004 z dne 22. marca 2004 o spremembi Kadrovskih predpisov za uradnike Evropskih skupnosti in pogojev za zaposlitev drugih uslužbencev Evropskih skupnosti (UL, posebna izdaja v slovenščini, poglavje 1, zvezek 2, str. 130)